શામે ત્રણ વર્ષ પહેલાં કરેલી હત્યા કબૂલી. તે ઇંદ્રાણી મુખર્જીનો ડ્રાઇવર હતો. ત્રણ વર્ષ પહેલાં કરાયેલી શીનાની હત્યામાં તે સામેલ હતો. માલકણે આ કામ માટે તેને એક લાખ રૂપિયા આપ્યા હતા, પરંતુ પૈસા ખતમ થઈ જતાં તે તંગી અનુભવતો હતો. દરમિયાન શીનાના મર્ડર માટે તેના હાથમાં આવેલી આ પિસ્તોલ તે વેચવા માટે આવ્યો હતો અને ઝડપાઈ ગયો. હવે ઇંદ્રાણીનું નામ ખૂલતાં જ પોલીસ હરકતમાં આવી ગઈ. બે મહિના સુધી પોલીસે વિસ્તૃત તપાસ કર્યા બાદ ઇંદ્રાણીની ધરપકડ કરી. ઇંદ્રાણીએ ગુનો કબૂલ કરી લીધો.